கேள்வி: செந்திரவாசி (நடனம்) - செயல்திறன் என்பது என்ன?
பதில்: இந்த நடனம் இரண்டு பெண்களால் நிகழ்த்தப்படுகிறது. முதல் நபர், சொர்க்கத்தின் ஆண் பறவையையும், மற்றொரு நபர், ஒரு பெண் பறவையையும் சித்தரிப்பதாக இந்த நடனம் அமைந்துள்ளது. நடனம் ஒரு இனச்சேர்க்கை சடங்கின் வடிவத்தை எடுக்கும். நடனக் கலைஞர்கள் பாண்ட்ஜி வகையிலான உடையை அணிந்து கொள்கின்றனர். தலைக்கவசத்தில் இறகுகள் இணைக்கப்பட்டுள்ளது. அத்துடன் நீண்ட ஒரு இளஞ்சிவப்பு பட்டைகளுடன் கழுத்துச்சுற்றாடை அல்லது நீளமான ஆடைகள் உள்ளன. இவை, சொர்க்க பறவைகளின் வண்ணமயமான இறக்கைகளாக செயல்படுகின்றன. இவை, நிற்கும் போது இறக்கைகளின் தோற்றத்தை கொடுக்கும். ஓடும்போது பாவாடைகளின் படபடப்பு விமானம் பறப்பது போன்ற தோற்றத்தைத் தருகிறது. பல இயக்கங்கள் பிற பாலினீஸ் நடன வடிவங்களில் இல்லை. உதாரணமாக, நடனக் கலைஞர்கள் சொர்க்கத்தின் பறவைகளின் சிறகுகளைக் குறிக்க தங்கள் பின்னால் செல்லும் ஆடைகளைப் பயன்படுத்துகின்றனர். இரண்டு நடனக் கலைஞர்களும் ஊர்சுற்றுவது போல் ஆடைகளை அங்குமிங்கும் அசைத்து, பறவைகளின் சிறகுகள் படபட வென அடிப்பது போல நடனமாடுகிறார்கள்.